**ОТЧЕТ**

**за осъществената контролна дейност от РИОСВ-Пазарджик**

**за месец март 2025 г.**

През **м. март 2025 г.** експертите и специалистите на РИОСВ-Пазарджик извършиха **116** проверки в **96** обекта, от които **91** са планови и **25** извънредни. В рамките на осъществения контрол са дадени **28** предписания за отстраняване на констатирани несъответствия и предприемане на мерки. За периода са предприети действия по **11** сигнала.

През м. март експерти на РИОСВ-Пазарджик взеха участие в заседание на областната епизоотична комисия, в комисия по заповед на Областния управител на Пазарджик за почистване на речното легло на р. Чепинска в землищата на с. Варвара и с. Лозен, общ. Септември, в комисия по заповед на кмета на община Белово за определяне на терени за бързо обезвреждане на умъртвени животни или странични животински продукти, в заседания на ОбЕСУТ при Община Пазарджик и Община Септември и в заседание на комисия по чл. 17 при ОД „Земеделие“.

**Административнонаказателна дейност**

През м. март 2025 г., за констатирани административни нарушения на Закон за водите (ЗВ) и Закон за управление на отпадъците (ЗУО), са съставени 2 АУАН.

АУАН е съставен на юридическо лице за нарушение на чл. 48, ал. 1, т. 11 от Закон за водите, във вр. с чл. 38, ал. 3 от Наредба №2 от 08.06.2011 г. за издаване на разрешителни за заустване на отпадъчни води във водни обекти и определяне на индивидуалните емисионни ограничения на точкови източници на замърсяване.

АУАН е съставен на физическо лице за нарушение на разпоредбите на чл. 29, ал. 2 от Закона за управление на отпадъците, във вр. с чл. 133, ал. 1, т. 1 от ЗУО.

През м. март 2025 г. няма издадени наказателни постановления (НП), сключени споразумения, наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. март 2025 г. са в общ размер 0 лева. Няма събрани суми от наложени санкции по чл. 69 от ЗООС и/или от платени глоби/имуществени санкции по НП за нарушения на екологичното законодателство и влезли в сила НП и споразумения.

Няма събрани суми от НАП по наложени глоби и/или санкции по специалните закони.

**Акценти от извършената месечна контролна дейност**

Изпълнение на годишния план за контролна дейност за 2025 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани.

**По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* изготвена e документация на основание чл. 38, ал. 1 от ЗЗТ за назначаване на комисия за обявяване на нова ЗМ „Грънчарица“;
* изготвен е оперативен план за съвместна дейност между РИОСВ-Пазарджик и РДПБЗН-Пазарджик за опазване от пожари на защитените територии - изключително държавна собственост през пожароопасния сезон;
* подготвена и изпратена информация в МОСВ след приключило обществено обсъждане на проект на заповед за обявяване на защитена зона BG0000636 „Ниска Рила“ по реда на чл. 12, ал. 4 и ал. 5 от ЗБР.
* контрол върху търговската дейност с редки растителни видове;
* подпомагане на други институции в сферата на природозащитното законодателство чрез участие в междуведомствени комисии;
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове.

**Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2025 г. Извършени са планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **51;**
* Проверки по Закон за водите - **10;**
* Проверки по Закон за почвите – **2**;
* Проверки по ЗООС – други - **2;**
* Проверки по прилагане разпоредбите на ЗЧАВ - **11;**
* Комплексни проверки на дружества с КР - **2**;
* Комплексни проверки на дружества без КР - **10**;
* Проверки по прилагане на гл. 6 на ЗООС **– 7;**
* Контрол по ЗБР и ЗТЗ **– 20;**
* Проверки по Закон за лечебните растения – **1**;

**Планови комплексни проверки на обекти без комплексно разрешително:**

* „Водоснабдяване, канализация и строителство“ ЕООД, ГПСОВ - гр. Пещера и с. Капитан Димитриево, общ. Пещера. Проверени компоненти и фактори на околната среда: „води“ и „отпадъци“. Обектите се експлоатират съгласно технологичната схема за пречистване на отпадъчните води от гр. Пещера и с. Капитан Димитриево. Изпълняват се условията, поставени в издадения документ за дейности с отпадъци. Резултатът от физико-химичен анализ на взетата водна проба показва, че операторът спазва индивидуалните емисионни ограничения, поставени в разрешителното за заустване. Не са установени несъответствия с нормативната уредба по ЗВ и ЗУО.
* „Водоснабдяване и канализационни услуги - П“ ЕООД, ГПСОВ - гр. Панагюрище. Проверени компоненти и фактори на околната среда: „води“ и „отпадъци“. Обектът се експлоатира съгласно технологичната схема за пречистване на отпадъчните води от гр. Панагюрище. Изпълняват се условията, поставени в документа по чл. 78 от ЗУО. Операторът изпълнява условията, поставени в разрешителното за заустване. Не са установени несъответствия с нормативната уредба по ЗУО и ЗВ.
* „Макс Трейд 2023“ ЕООД – цех за производство на пелети, гр. Велинград. Проверка по издадено решение по ОВОС и по компонент „въздух“. Не са установени несъответствия с нормативните изисквания на ЗЧАВ. Поставените условия в Решение № ПК-27-ПР/2023 г. за преценяване на необходимостта от ОВОС са изпълнени.
* „Севи ойл“ ЕООД – бензиностанция и търговски обект, с. Гелеменово, общ. Пазарджик. Проверени компоненти на околната среда - „води“ и „въздух“. При извършената проверка не са установени несъответствия с нормативните изисквания на ЗЧАВ и ЗВ.
* „Каучук“ АД - предприятие за производство на каучукови изделия, гр. Пазарджик. Проверени компоненти и фактори - „води“, „въздух“ и „химични вещества“. При извършената проверка не са установени несъответствия с изискванията на ЗВ и ЗЗВВХВС. Установено е едно несъответствие с изискванията на ЗЧАВ във връзка, с което на оператора е дадено задължително предписание.
* „Лукойл-България“ ЕООД, Технологична помпена станция Ветрен, гр. Ветрен. Проверени компоненти и фактори - „води“ и „химични вещества“. При извършената проверка не са установени несъответствия с изискванията на ЗВ и ЗЗВВХВС.
* Планова проверка на поставени условия на етап IV „Извеждане от експлоатация“ (от 13-то до 25-то условие) и на поставените мерки по чл. 96, ал. 1, т. 8 (предишна т. 6) от ЗООС на етап закриване и рекултивация в Решение по ОВОС № 1-1/2013 г. на директора на РИОСВ-Пазарджик за ИП „Кариера за добив на подземни богатства – строителни материали“ от находище „Изток“, з-ще с. Мирянци, общ. Пазарджик, обл. Пазарджик, с възложител: „Холсим България“ АД. Проверени компоненти и фактори: ЗБР и „почви“. Не се констатира неизпълнение на поставените условия и плана за мерките по чл. 96, ал. 1, т. 8 (предишна т. 6) от ЗООС в решение по ОВОС № 1-1/2013 г., издадено от директора на РИОСВ-Пазарджик, както и нарушения на екологичното законодателство.
* „Репак груп“ ЕООД, гр. Пазарджик – площадки за дейности по третиране на неопасни отпадъци. Проверка по фактор „отпадъци“ и компонент „води“. Спазват се условията, поставени в документа по чл. 35 от ЗУО. Не са констатирани несъответствия. Взета е водна проба от изход ЛПСОВ, преди включване в канализационната система на гр. Пазарджик. При направения оглед на площадките не са констатирани разливи и течове на отпадъчни води. Дадено е предписание за почистване на хоризонталния утаител на локалното пречиствателно съоръжение.
* „Екоинвест“ ЕООД, гр. Пазарджик – площадка за третиране на отпадъци. Проверка по фактор „отпадъци“ и компонент „води“. Не са констатирани нарушения и несъответствия към момента на проверката. Взета е водна проба от ревизионна шахта, находяща се на обекта. Резултатите от лабораторните анализи не са готови.
* СБПЛРПЗ "Света Петка Българска" ЕООД - белодробна болница в гр. Велинград. Проверка по фактор „отпадъци“ и компонент „води“. Не са констатирани нарушения и несъответствия към момента на проверката. Септичната яма е почистена. Няма разливи или течове на отпадъчни води по площадката и/или извън нея. Резултатът от физико-химичен анализ на взета водна проба показва, че операторът спазва ИЕО, поставени в разрешителното за заустване. Извършена е класификация на отпадъците, образувани от дейността на дружеството. Дадено е предписание за воденето на отчетност в НИСО. Не са констатирани нарушения по отношение на предварителното съхраняване на отпадъците. Дружеството има сключен договор за предаване на лице, притежаващо документ по чл. 35 от ЗУО

**Атмосферен въздух** – през м. март по ЗЧАВ и подзаконовите нормативни актове са извършени 11 проверки - 6 планови и 5 извънредни. Дадени са 7 предписания. Експерти от направлението взеха участие в 3 комплексни проверки на обекти без КР и в 2 проверки на оператори с издадено КР - спазват се поставените в КР условие № 9 - емисии в атмосферата и условие № 12 – шум.

**По ЗЧАВ и подзаконови нормативни актове:**

**Планови проверки**

По Наредба № 16 от 12.08.1999 г. са извършени проверки на бензиностанции в с. Гелеменово, общ. Пазарджик и в гр. Панагюрище. Извършвани са веднъж годишно проверки на системите за улавяне на бензиновите пари, съответстващи на Етап II на УБП. Резултати от проверките са отразени в дневници, налични на място. На бензиностанцията в с. Гелеменово е извършена и проверка на оборудването, заредено с флуорсъдържащи парникови газове (ФПГ). Не се установиха несъответствия с нормативните изисквания на ЗЧАВ.

По Наредба № 1 от 27.06.2005 г. са извършени проверки на 2 цеха за производство на пелети в гр. Велинград и на цех за обработка на метали в гр. Панагюрище. На операторите на цеховете за пелети са дадени по 3 предписания - за височините на изпускащите устройства, за утвърждаване на точки за вземане на проби/извадки и за извършване на СПИ на вредни вещества (замърсители), изпускани в атмосферния въздух. Едно от предписанията, на което срокът е в отчетния период, е изпълнено. При проверката на цеха за обработка на метали в гр. Панагюрище е извършена проверка и на оборудването, запредено с ФПГ. Няма установени несъответствия с нормативните изисквания на ЗЧАВ.

По Наредба № 7 от 21.10.2003 г. е извършена проверка на цех за производство на мебели в гр. Велинград. Не са установени несъответствия с нормативната уредба по ЗЧАВ.

**Извънредни проверки**

По сигнал за лоша миризма на въздуха в с. Бошуля, общ. Септември е извършена проверка на място при която, органолептично, не се усещат неприятни миризми, включително на фекалии. В землището на с. Бошуля няма производствени и животновъдни обекти - източници на миризми. От разговор с жители на населеното място стана ясно, че е извършвано наторяване на земеделски земи с торови маси.

По сигнал за демонтиране на оборудване, заредено с ФПГ, се извърши проверка на търговски обект в гр. Пазарджик. На място се установи, че в обекта не се извършва дейност. Входната врата е заключена. Вижда се, че вътре са налични 3 бр. хладилни витрини за съхранение и предлагане на храни. Достъпът до тях е невъзможен - не позволява оглед и установяване на вида и количеството зареден флуорсъдържащ парников газ, както и на монтираните агрегати.

По сигнал, че в района на ж.п. гарата в гр. Стрелча се разнася бял прах и въздухът е силно запрашен, се извърши съвместна проверка на производствена база за пегматит. На място се установи, че инсталацията за сушене на пегматит не работи. Извършват се ремонтни дейности. На площадката не се извършва товарене и разтоварване на твърди прахообразни материали. Преместване на суровина се извършва при необходимост, последно на 22 март, с времетраене 30 мин, което е довело до моментно запрашаване на въздуха. Дадено е предписание да се предприемат мерки за ограничаване емисиите на прахообразни вещества с постоянен срок. РИОСВ-Пазарджик ще извърши последващ контрол.

Във връзка с изпълнение на утвърдения от министъра на ОСВ годишен график за работата на мобилните автоматични станции за качеството на атмосферния въздух за 2025 г., в който е включен и гр. Велинград, е извършена проверка. Определено е местоположението на пункт за мониторинг за контрол на КАВ, гр. Велинград, в който ще бъдат провеждани измерванията. Местоположението на пункта е пред сградата на Община Велинград, на бул. „Хан Аспарух“ № 35.

През м. март са извършени оценки на 5 доклада с представени в РИОСВ резултати от проведени СПИ на емисии на вредни вещества, изпускани в атмосферния въздух от 57 неподвижни източника (57 изпускащи устройства) на 5 производствени обекта, намиращи се в гр. Пазарджик, с. Драгор, гр. Пещера, гр. Панагюрище, както и на 2 доклада за СПИ от 2 изпускащи устройства на РДБО Панагюрище за м. януари и м. февруари 2025 г. Анализът на резултатите показва, че са спазени емисионните норми.

Извършена е оценка на резултатите от представен годишен доклад за 2024 г. и доклад за м. февруари 2025 г. с резултати за извършени СНИ от инсталация за производство на енергия от отпадъци и биомаса в гр. Пещера. Анализът на резултатите показва, че се спазват емисионните норми, определени в издаденото КР на оператора.

На основание чл. 20, ал. 7 от Наредба № 7 от 2003 г. са утвърдени с решение 4 ПУР.

Извършено е валидиране на подадени годишни отчети на оператори на оборудване и ползватели в Информационната система за флуорсъдържащи парникови газове.

Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или предлагани на по-ниски цени. Изготвена е справка за първото тримесечие на 2025 г.

**Води** – през м. март по Закон за водите са извършени 10 планови проверки на 10 обекта. Експертите от направлението взеха участие в 4 проверки на обекти без КР и в 2 проверки на оператори с издадено КР.

За установено отклонение от индивидуалните емисионни ограничения (ИЕО) в издаденото разрешително за заустване - превишение по показател общ азот, е съставен АУАН на юридическо лице.

Експертите от направлението бяха водещи на две комплексни проверки: на „Водоснабдяване, канализация и строителство“ ЕООД, ГПСОВ-гр. Пещера и с. Капитан Димитриево и на „Водоснабдяване и канализационни услуги - П“ ЕООД, ГПСОВ- гр. Панагюрище. Обектите се експлоатират съгласно технологичната схема за пречист-ване на отпадъчните води от гр. Пещера, с. Капитан Димитриево и от гр. Панагюрище. Резултатът от физико-химичен анализ на взета водна проба от ГПСОВ-Пещера показва, че операторът спазва ИЕО, поставени в разрешителното за заустване.

Експерт от направлението взе участие в комплексната проверка на СБПЛРПФЗ „Света Петка Българска”ЕООД - белодробна болница в гр. Велинград.

Извършени са планови проверки /по Заповед РД-1062/2024 г. на МОСВ/ за провеждане на емисионен контрол. Взети са водни проби от „Асарел Медет“ АД, гр. Панагюрище, „Водоснабдяване и канализация - П“АД, гр. Панагюрище.За отстраняване на отклонения от технологичния режим на работа на съоръженията и предприемане на превантивни мерки при извършените проверки са дадени 2 предписания. Предстоят проверки за изпълнението им.

**Почви –** презм. март са извършени 2 планови проверки и е взето участие в 2 комплексни проверки - 1 на обект с КР и 1 на обект без КР, съгласно изискванията и разпоредбите на Закона за опазване на почвите и Закона за опазване на земеделските земи.

Извършена е планова проверка на ,,Б-Б“ кубове, разположени на територията на депото за ТБО на община Пазарджик. Констатира се, че и петте ,,Б-Б“ куба са в добро техническо състояние. Не се констатира разпрашаване или изтичане на негодни за употреба ПРЗ извън съоръженията. Площадката е заградена и охраняема. Не се усеща неприятна миризма в близост до склада.

Извършена е планова проверка на склад №120 за съхранение на негодни за употреба ПРЗ, стопанисван от община Стрелча. Констатира се, че складът е в сравнително добро техническо състояние. Не се констатира изливане или разпрашаване на ПРЗ извън сградата на склада, който е неохраняем. Усеща се неприятна миризма в близост до склада.

Експертът от направлението взе участие в комплексна проверка на оператор без КР /“Холсим България“ АД/ - кариера за добив на инертни материали - чакъл и пясък, находяща се в землището на с. Мирянци, общ. Пазарджик. Проверено е изпълнението на условията и мерките, залегнали в Решение по ОВОС 1-1/2013 г. При проверката се констатира, че добивът е преустановен и на находището са приключили дейностите по техническата рекултивация, след извеждане от експлоатация. Извършени са дейности по техническата рекултивация на отработената площ в близост до водния басейн, като са шкарпирани бреговете и са изградени устойчиви откоси. Рекултивираната площ е ивица с ширна 10 м., която е заравнена. Върху цялата площ е разстлан хумусен слой с дебелина около 30 см. - подготовка за предстояща биологична рекултивация. Не са установени нарушения, свързани с неизпълнение на изискванията и разпоредбите на Закона за почвите и Закона за опазване на земеделските земи.

Експертът от направлението взе участие в комплексна проверка на оператор с КР - ,,Промишлени системи“ ООД, гр. Пазарджик. Проверено е изпълнението на Условие 13 ,,Опазване на почвите и подземните води от замърсяване “. Констатира се изпълнение на условието от комплексното разрешително и изискванията и разпоредбите на Закона за почвите и Закона за опазване на земеделските земи.

**Биологично разнообразие и НЕМ** – през отчетния период експертите и специалистите от направление БРЗТЗ извършиха 22 проверки в 11 обекта, в т.ч. 15 планови, 7 извънредни и 12 обхода. В рамките на осъществения контрол няма дадени предписания и съставени АУАН.

Контролна дейност

През отчетния период от служителите Паркова охрана са извършени 11 планови проверки и 12 обхода в резерватите „Купена“ и „Мантарица“. При две от тях са установени нарушения на режимите на защитените територии.

При планова проверка в резерват „Купена“ служителите Паркова охрана констатираха сеч на 10 дървета обикновен габър и 25 дървета зимен дъб в подотдел 105 „и“. С цел преустановяване на нарушенията, установяване и наказване на нарушителите, бяха предприети следните действия: увеличена е интензивността на проверките в резервата, поставени са фотокапани за установяване самоличността на нарушителите, пъновете на незаконно отсечените дървета са маркирани с червена боя, планира се специализирана полицейска операция със служители на ЗЖУ-Пловдив.

През м. март в РИОСВ-Пазарджик постъпи сигнал за сеч в резерват „Купена“ по електронната поща. Тъй като в него не беше уточнено кога и къде е извършвана незаконна сеч в резервата, на същия ел. адрес е изпратено писмо до сигналоподателя за доуточняваща информация. Такава до момента не е получена, а това възпрепятсва извършването на проверка по този сигнал.

В резерват „Мантарица“, при една от плановите проверки, служителите Паркова охрана констатираха преминаване на група от мотористи по пътеката за посетители. С цел преустановяване на този вид нарушения, установяване и наказване на нарушителите, бяха предприети следните действия: увеличена е интензивността на проверките в резервата, поставени са фотокапани за установяване самоличността на нарушителите, планира се поставяне на забранителни табели, указващи, че тази дейност е забранена.

Оказано е съдействие на представители на туристическо дружество „Купена-Пещера“. Обходени са три маршрута от резерват „Купена“, които туристическото дружество има намерение да предложи на министъра на ОСВ да бъдат обявени за нови пътеки за посетители.

При плановата проверка в ЗМ „Огняновско-Синитевски рид“ не са установени нарушения на забраните в заповедта за обявяване.

Плановата проверка на защитена зона BG 0001039 “Попинци“, извършена в землището на с. Блатница, общ. Стрелча, не установи нарушения на заповедта за обявяване.

При плановата комплексна проверка за изпълнението на поставени условия и мерки в решение по ОВОС № 1-1/2013 г. на директора на РИОСВ - Пазарджик на ИП "Кариера за добив на подземни богатства – строителни материали", с местонахождение находище „Изток“, в землището на с. Мирянци, общ. Пазарджик, с възложител „Холсим България“ АД, по компонент Биологично разнообразие, не са установени нарушения.

Извършен е контрол върху търговската дейност с редки видове. При планова проверка на общинския пазар в гр. Пазарджик не са установени нарушения.

Проверено е изпълнението на предписание, дадено на собственика на зоологическата градина в гр. Пазарджик, за възстановяване целостта на оградните мрежи на клетките на маймуните от вида зелен гвенон и на вълка. Предписанието е изпълнено.

За отчетния период са получени 4 сигнала на „зелен“ телефон:

* два от сигналите са свързани със състоянието на щъркелови гнезда в с. Росен и с. Хаджиево, общ. Пазарджик. И в двата случая не се наложи намеса на РИОСВ. При проверката по първия сигнал /за наклонено щъркелово гнездо в с. Росен/ се констатира, че гнездото е стабилно, изградено върху ел. стълб, повдигнато на изкуствена платформа и заето от двойка щъркели. При проверката по втория сигнал /за разрушено щъркелово гнездо в с. Хаджиево/ се установи, че за тази дейност е издадено разрешително от министъра на ОСВ за изключение от забраната по чл. 38, ал. 1, т. 3, предложение трето от ЗБР;
* сигнал за екземпляр от защитен вид обикновен мишелов (B. buteo) в безпомощно състояние. Птицата е със счупено крило и е изпратена за лечение в спасителен център;
* сигнал за открит мъртъв екземпляр на защитения вид ловен сокол (F.cherrug), с поставен метален пръстен и предавател с антена. Съгласно протокол за действие от страна на РИОСВ при възможни случаи на отровителство на защитени видове се предприеха действия за изпращане на мъртвата птица за аутопсия в спасителен център за диви животни – Стара Загора.

Превантивна дейност

Приоритет и през този отчетен период беше работата по издаване на крайни актове за спазване на сроковете за кандидатстване и получаване на финансиране по европейски програми.

За началото на противопожарния сезон през 2025 г. е изготвен и съгласуван оперативен план за съвместна дейност между РИОСВ-Пазарджик и РДПБЗН-Пазарджик за опазването на защитените територии - изключително държавна собственост и схема за оповестяване при възникване на пожари. Сформирани са гасачески групи в общините Батак, Велинград и Ракитово. Организирано е наблюдение в пожароопасните райони.

Във връзка с провеждане на комисия за обявяване на нова защитена местност (ЗМ) "Грънчарица" са изготвени: проект на заповед за обявяване на ЗМ, заповед за назначаване на комисия и информация за бъдещата ЗМ, която е публикувана на сайта на инспекцията.

След изтичане на срока за обществено обсъждане на проект на заповед за обявяване на ЗЗ BG0000636 „Ниска Рила“ е изпратено писмо до МОСВ, че в законовия срок няма постъпили възражения и предложения.

През м. март експертите от направлението взеха участие в 3 комисии по заповед на Областния управител на Пазарджик и на кмета на община Белово.

През отчетния период е попълнена информация в Единната информационна система НАТУРА 2000 на издадени до момента административни актове, процедирани от РИОСВ-Пазарджик.

Във връзка с текущи процедури са изготвени: 61 писма по реда на чл. 2, ал. 2 от Наредбата за ОС, 7 вътрешни становища, 3 становища по ЗДОИ, 10 консултации на граждани, 9 други писма и справки.

Постигнат ефект от контролната и превантивната дейност: предотвратяване и отстраняване на нарушения в защитени територии и защитени зони, решени са проблеми, свързани със защитени видове в безпомощно състояние и с местообитанията им, оси- гурена е пожарната безопасност в резерватите за сезон 2025, подпомогнато е вземането на решения от други органи, имащи значение за намаляване и отстраняване на въздействието върху биоразнообразието чрез участие в междуведомствени комисии и консултации, приключват се в срок преписките по процедури, дава се приоритет за издаване на крайни актове за спазване на сроковете за кандидатстване за финансиране по европейски програми.

През м. март експертите от направление „Управление на защитени зони“ изпълниха допълнителни задачи, подпомагащи контролната, превантивната и информационната дейност на инспекцията, възложени от директора на РИОСВ-Пазарджик.

**Отпадъци -** през м. март 2025 г. по ЗУО са извършени **51** проверки в **43** обекта, от които **40** са планови и **11** са извънредни. Дадени са **16** предписания. Съставен е АУАН на физическо лице за нерегламентирано изхвърляне/изсипване на отпадъци от товарен автомобил на неразрешено за това място, констатирано през м. февруари 2025 г.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби.

Експерт от направлението взе участие в междуведомствена комисия, назначена със заповед на областния управител за извършване на проверка на участък от река „Чепинска“ в държавни имоти в землището на с. Варвара и с. Лозен, общ. Септември. При извършената проверка се констатира наличие на замърсени с отпадъци терени и земни насипи в землището на с. Варвара. Съставен е констативен протокол. Комисията даде предложения за изготвяне на геодезическо заснемане на площите и обемите на замърсени с отпадъци участъци от държавни имоти в с. Варвара, общ. Септември, както и за почистване на замърсените с отпадъци терени, възстановяване качеството на околната среда и възстановяване на естествените профили на терените в държавните имоти.

**Планови проверки:**

Извършени са 5 планови проверки във връзка с изпълнение задълженията на кмета по чл. 19, ал. 3, т. 10 от ЗУО в общините: Брацигово, Пещера, Стрелча, Велинград и Пазарджик. Не са констатирани несъответствия на ЗУО. Община Стрелча има изготвен морфологичен анализ на количеството и състава на битовите отпадъци. Общините Брацигово, Пещера, Велинград и Пазарджик са в процедура по изготвяне на морфологичен анализ на количеството и състава на битовите отпадъци.

Извършени са планови проверки на общините: Брацигово, Пещера, Велинград и Пазарджик по чл. 52 от ЗУО и във връзка с чл. 19, ал. 3, т. 5, т. 6, т. 7, т. 9 и т. 11, т. 13 и т. 14 от ЗУО. При проверката на община Велинград не е представен актуален договор за разделно събиране на опасни битови отпадъци извън обхвата на Наредбите по чл. 13, ал. 1 от ЗУО, за което е дадено предписание.

Извършени са 5 планови проверки на дружества, притежаващи документ по чл. 35, ал. 1 ЗУО - 2 за третиране на ОЧЦМ, ИУМПС, ИУЕЕО, НУБА и други опасни и неопасни отпадъци в гр. Пазарджик, 1 за третиране на ИУМПС в гр. Пазарджик, 1 за третиране на болнични отпадъци в гр. Пазарджик, 1 за третиране на ИУМПС и ИУЕЕО в с. Звъничево, общ. Пазарджик. Проверени са условията, поставени в документите по чл. 35, ал. 1 от ЗУО. Не са установени несъответствия с нормативната уредба по ЗУО.

Извършени са планови проверки на закрити депа за ТБО в общините Стрелча и Велинград. Констатира се, че депата са в добро техническо състояние. Приключила е биологичната рекултивация. Полагат се необходимите грижи за рекултивираните площи, включващи косене и подхранване на растителността върху тялото на депото. Не се констатира нерегламентирано депониране на отпадъци и замърсяване с такива върху тялото на депата и съседни имоти, както и ерозия на почвата. Предстоят следексплоатационни грижи, съгласно изискванията на чл. 44 от Наредба № 6/2013 г., включващи мониторинг и наблюдение на параметрите на околната среда. Предстои мониторинг на повърхностни и подземни води, съгласно одобрения работен проект за рекултивация-част мониторинг, за което са дадени предписания.

Извършени са планови проверки на: площадки за третиране на неопасни отпадъци в с. Говедаре и гр. Пазарджик, на площадка за третиране на отпадъци, в т. ч. строителни отпадъци в землището на с. Главиница, общ. Пазарджик и на обект за производство на пелети в гр. Велинград. Не са констатирани нарушения. Изпълняват се условията, поставени в издадените документи за дейности с отпадъци, на изискванията и разпоредбите на ЗУО. При проверката на цеха за пелети в гр. Велинград не са представени два договора, съгласно изискванията на чл.8(1)от ЗУО. Даденото предписание да се представят е изпълнено в срок.

Извършена е планова проверкана обект за дърводобив и дървопреработка в с. Фотиново, общ. Батак. Има извършена класификация на отпадъците, които се образуват от дейността на дружеството по реда на Наредба № 2. Няма въведени данни за отпадъците в НИСО. Дадено е предписание отчетните книги по отпадъци да се водят по електронен път в НИСО, съгласно изискванията на чл. 11 от Наредба 1/2014 г. и отчетите за предходната година да се представят ежегодно до 31 март на текущата година чрез НИСО, съгласно чл. 23, ал. 1 от същата Наредба.

Извършена е планова проверка на дърводелски цех в гр. Велинград. Има извършена класификация на отпадъците, които се образуват от дейността на дружеството по реда на Наредба № 2 за класификация на отпадъците. Води се отчетност в НИСО – Приложение №1 – за образувани отпадъци, съгласно изискванията на Наредба 1/2014 г.

При планови проверки на производители на сладкарски изделия в гр. Пазарджик, на обувки в гр. Пещера и на мебели в гр. Велинград се установи, че дружествата водят редовно отчетност на отпадъците в НИСО, редовно изготвят месечни справки-декларации по Приложение № 15 от Наредбата за продуктова такса за пуснатите на пазара опаковани стоки и се изпълняват условията, поставени в издаден регистрационен документ. Представени са документи във връзка с продуктова такса опаковки.

При планова проверка на производител на осветителни тела и лампи в гр. Брацигово са представени документи относно продуктова такса опаковки. Установи се, че не е извършена класификация на отпадъците, които се формират от дейността на фирмата. Дадено е предписание да се извърши класификация на отпадъците. Срокът му не е изтекъл.

**Извънредни проверки:**

Извършена e извънредна проверка по сигнал за изхвърляне на отработено масло в градската канализация на Пазарджик. При проверката на място не се установи изхвърлено отработено масло в градската канализация на ул. „Свобода“ № 1. Констатира се, че пред сервиза има изградена отводнителна канавка, от която отпадъчните води постъпват в каломаслоуловител, който е запълнен. След локалното пречиствателно съоръжение отпадъчните води се заустват в канализационния колектор. Извън сервиза, върху пропусклива настилка, в три варела, се съхранява отработено масло. Пръстта около коритото е замърсена с отработено масло. На собственика на обекта са дадени предписания за съхраняването му на подходящо място, замърсената пръст да се изгребе до чисто, да се извърши почистване на каломаслоуловителя от лицензирана фирма, притежаваща документ за дейности с отпадъци по ЗУО и писмено да се уведоми РИОСВ-Пазарджик. Предстои последващ контрол.

Извършена е извънредна проверка за изпълнение на дадено предписание на кмета на община Пещера и във връзка със сигнал за нерегламентирано сметище в землището на с. Радилово. Замърсеният с битови, биоразградими, текстилни и обемни отпадъци терен е почистен. В района има ново замърсяване, за което на кмета на община Пещера е дадено предписание да организира почистването му. Предстои последващ контрол.

Извършена е извънредна проверка по процедура за преустановено образуване на отпадъци по реда на чл. 21 от Наредба № 2 за класификация на отпадъците, за обект с преустановена дейност на площадка, находяща се в землището на с. Карабунар, общ. Септември.

Извършени са извънредни проверки по сигнали за замърсени с отпадъци терени в землището на гр. Септември и в ПИ 10450.65.1 и около имота, м. Голяма мътница в гр. Велинград. На кметовете на община Септември и община Велинград са дадени предписания да организират почистването на констатираните при проверките замърсени терени. Предстои последващ контрол.

Извършена е извънредна проверка на обект за отглеждане на биосертифицирани плодове в гр. Пазарджик във връзка с преустановено образуване на отпадъци и провеждане на процедура по чл. 21 на Наредба №2/2014 г. за класификация на отпадъците за 17 бр. работни листове. При проверката се установи, че фирмата е преустановила дейността си в с. Величково, общ. Пазарджик, както и образуването на отпадъци. На обекта няма налични отпадъци и липсват източници за образуване на отпадъци.

Извършена е извънредна проверка на УМБАЛ "Пълмед" – МС "Здраве" ООД, гр. Пазарджик във връзка с лекарства с изтекъл срок на годност. Издадено е становище за унищожаване на лекарства с изтекъл срок на годност.

**ОХВ и контрол на риска –** през отчетния период от експерта в направлението е извършена 1 извънредна проверка и е взето участие в 2 проверки на оператори с КР и в 2 комплексни проверки на оператори без КР /експертът беше водещ при проверките на „Каучук“ АД, гр. Пазарджик и „Лукойл-България“ ЕООД, Технологична помпена станция Ветрен, гр. Ветрен/.

Във връзка с писмо на МОСВ и участие в комисия по чл. 19, ал. 1 от ЗОБВВПИ е извършена извънредна проверка на „Обсидиан Трейд“ ЕООД, обект в гр. Панагюрище. Не са установени несъответствия с информацията в уведомлението за ИП и издадените писма по реда на чл. 2, ал. 2 от Наредбата за ОС.

Извършен е превантивен контрол по прилагане изискванията на глава седма, раз-дел I на ЗООС и ЗЗВВХВС във връзка с 2 процедури по глава шеста от ЗООС за инвестиционни предложения, планове и програми.

**КР и екологична отговорност –** през м. март 2025 г. са извършени 2 планови проверки на оператори с издадено комплексно разрешително:

- ”Биовет” АД, гр. Пещера, оператор на инсталация за производство на фармацеф- тични продукти и фуражни добавки с издадено КР № 28-Н0-И0-А9-ТГ2/2023 г. При проверката не са констатирани несъответствия с условията в издаденото комплексно разрешително и/или с нормативната уредба по околна среда и не са давани предписания за привеждане в съответствие.

- „Промишлени системи“ ООД, гр. Пазарджик - площадка за съхранение на опасни отпадъци с издадено КР № 464-Н0-И0-А2/2023 г. При проверката не са констатирани несъответствия с условията в издаденото комплексно разрешително и/или с нормативната уредба по околна среда и не са давани предписания за привеждане в съответствие.

Изготвени са: уведомителни писма до подлежащите на контрол оператори и БД ИБР, и Заповед до БД относно проверката по контрол на условията в КР.

**Екологична отговорност –** през м. март 2025 г. не са извършвани проверки на оператори, попадащи в приложното поле на ЗОПОЕЩ.

Извършена е извънредна проверка на „Информационни носители“ АД, с. Драгор, общ. Пазарджик. В ПСОВ на дружеството се третират отпадъчни води от инсталация за галванични покрития с оператор „ММ Галваникс“ ООД, с. Драгор и издадено КР № 639-Н0/2024 г. Предвид това, ПСОВ на „Информационни носители“ АД се разглежда като инсталация, попадаща в т. 6.11 от Приложение № 4 на ЗООС. На оператора „Информационни носители“ АД е дадено предписание да изготви и подаде в ИАОС заявление за издаване на комплексно разрешително.

Въведени са данни в публичния регистър по Закона за отговорността за предотвратяване и отстраняване на екологични щети (ЗОПОЕЩ), съгласно Наредба за публичния регистър на операторите, които извършват дейностите по приложение №1 към чл. 3, т. 1 от ЗОПОЕЩ: въвеждане на нови оператори и изменение и/или допълнение на регистрация на вече въведени оператори по чл. 35, ал. 3 и 5 от ЗУО за добавяне на нови отпадъци и промяна на превозни средства.

**ОВОС и ЕО –** през м. март от експертите на направление ОВОС и ЕО са извършени 9 планови проверки. В рамките на осъществения контрол няма дадени предписания и не са констатирани административни нарушения.

В изпълнение на утвърдения план за контролна дейност са извършени 9 планови проверки: участие в 2 комплексни проверки на два обекта без комплексно разрешително-/на едната-водещи/, във връзка с проверка за изпълнението на поставени условия и мерки в 1 решение по ОВОС и 1 решение за преценяване на необходимостта от ОВОС; 3 проверки по документи, от които 1 на поставени условия и мерки в решение по ОВОС и 2 проверки на поставени условия в 2 Решения за преценяване на необходимостта от извършване на ОВОС; 4 проверки по документи относно давността на издадени Решения за преценяване на необходимостта от извършване на ОВОС. При извършване на проверките е установено, че към момента:

* поставените условия и мерки за етап извеждане от експлоатация, в решение по ОВОС № 1-1/2013 г., издадено от директора на РИОСВ-Пазарджик, се изпълняват. Към момента е приключила техническата рекултивация, предстои изпълнение на биологична рекултивация;
* поставените условия в решение за преценяване на необходимостта от извършване на ОВОС № ПК-27-ПР/2023 г. са изпълнени;
* поставените условия и мерки за етап преди и по време на строителството, в решение по ОВОС № 2-2/2017 г., издадено от министъра на околната среда и водите, са в срок за изпълнение. Стартирала е реализация на част от ИП, т.к. към момента има издадени Разрешения за строеж № РС-56/15.09.2022 г. и № РС-3/20.01.2023 г. на министъра на регионалното развитие и благоустройство, но не са стартирали фактически дейности по строителството – в момента проектът се структурира финансово и изпълнение на строителни дейности не се очаква в следващите месеци;
* поставените условия в решение № ПК-46-ПР/2021 г. за преценяване на необходимостта от извършване на ОВОС са изпълнени;
* поставените условия в решение № ПК-29-ПР/2023 г. за преценяване на необходимостта от извършване на ОВОС са в срок за изпълнение. Стартирала е реализация на ИП, има издадено разрешение за строеж №40/03.10.2023 г., но към момента няма монтирано оборудване и условията са за следващ етап от реализацията;
* издадени четири решения - № ПК-37-ПР/2017 г., № ПК-67-ПР/2017, № ПК-02-ПР/2016 г. и № ПК-11-ПР/2018 г. за преценяване на необходимостта от извършване на ОВОС са изгубили правно действие.

През м. март 2025 г. в РИОСВ-Пазарджик постъпиха 64 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 27 преписки за ИП и 11преписки за планове и програми, съгласно Приложение 1 и 2 на ЗООС, 12 от които приключиха с краен акт. Издадени са: 6 решения за преценяване на необходимостта от извършване на ОВОС с характер „да не се извършва ОВОС“, 5 решения за прекратяване на процедури по ОВОС и 1 решение за прекратяване на процедури по ЕО; 7 с указания за следващи действия за провеждане на процедури по реда на глава шеста от ЗООС, от които 4 за преценяване на необходимостта от извършване на ОВОС и 3 за преценяване на необходимостта от извършване на ЕО, а 19 преписки, от които 12 във връзка с процедура по преценяване на ОВОС и 7 във връзка с процедура по ЕО, са още в срок за отговор.

Във връзка с провеждането на процедурите по ОВОС и ЕО са изпратени общо 71 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

Във връзка с подобряване координацията между институциите е взето участие в: заседание на ОбЕСУТ при Община Пазарджик, в заседание на ОбЕСУТ при Община Септември и в заседание на комисия по чл. 17 при ОД „Земеделие“.

Инвестиционни предложения, планове и програми, касаещи бизнеса и местната власт, които ще кандидатстват за финансиране от европейските структурни фондове, са обработени приоритетно и във възможно най-кратки срокове.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

*През м. март са* *постановени*: 6 решения за преценяване на необходимостта от извършване на ОВОС с характер „да не се извършва ОВОС“, 5 решения за прекратяване на процедура по ОВОС и 1 решение за прекратяване на процедура по ЕО.

*За периода са издадени:* 1 разрешение за извършване на дейности по третиране на отпадъци на основание чл. 73, ал. 4 от ЗУО, 3 РД за извършване на дейности по събиране и транспортиране на отпадъци на основание чл. 78, ал. 10 от ЗУО, 3 РД за извършване на дейности по събиране и транспортиране на отпадъци на основание чл. 79, ал. 1 от ЗУО, 1 решение за отказ от изменение на РД за дейности по събиране и транспортиране на отпадъци на основание чл. 78, ал. 12, т. 2 от ЗУО, 18 бр. утвърдени работни листове, 17 бр. преустановени работни листовеи 4 становища по Наредба № 2/2014г., изм.2018 г. за класификация на отпадъците за върнати 5 бр. работни листове.

**Обществеността –** през месец март 2025 г. РИОСВ-Пазарджик отговори на 7 заявления за достъп до обществена информация - на две НПО, на две юридически и на три физически лица. Заявителите получиха пълен достъп до исканата информация.

На сайта на инспекцията през м. март са публикувани две прессъобщения.

През отчетния период РИОСВ-Пазарджик проведе открити уроци с ученици от СУ ”Александър Иванов-Чапай”, гр. Белово и НУ “Никола Фурнаджиев“, гр. Пазарджик за отбелязване на Световния ден на водата 22 март, под наслов“Как да опазим леденото кралство“.

**КОСТАДИН ГЕШЕВ,**

*Директор на РИОСВ-Пазарджик*